OpenLLM-France/wikimedia huggingface dataset:
# Pelvicachromis rubrolabiatus

Pelvicachromis rubrolabiatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a Àfrica: Guinea.

## Referències

* 1 2 «Pelvicachromis rubrolabiatus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lamboj, A. 2004. Pelvicachromis signatus and Pelvicachromis rubrolabiatus, two new cichlid species (Teleostei, Perciformes) from Guinea, West Africa. Zootaxa Núm. 454: 1-12.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pelutxo (grup de bolets)

Els pelutxos són bolets pertanyents al grup de bolets d'agulles, de carn relativament escassa, en forma de peülla, ventall o corall (irregularment ramificats). Es caracteritzen per estar coberts amb espines de secció circular. També s'anomenen bolets carners.
Són bolets de carn relativament escassa, en forma de peülla, ventall o corall (irregularment ramificats). Són fongs que produeixen un podriment blanc de la fusta.
Algunes espècies es consideren comestibles apreciats.

## Espècies de pelutxos

Entre les espècies de pelutxos més corrents
* Hericium flagellum, pelutxo d’avet
* Hericium coralloides, pelutxo de corall
* Hericium cirrhatum, pelutxo de ventalls
* Hericium erinaceus, pelutxo ver

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ «Banc de Dades de la Biodiversitat de Catalunya». [Consulta: 28 novembre 2023].
# Parlament d'Irlanda

El Parlament d'Irlanda va ser un cos legislatiu existent a Dublín entre el 1297 i el 1800. Estava compost per dues cambres: la Cambra dels Comuns i la Cambra dels Lords. Aquesta darrera estava formada per membres de l'aristocràcia irlandesa i bisbes (després de la reforma, bisbes de l'Església d'Irlanda), mentre que la dels Comuns era elegida, tot i que en uns termes molt restrictius.
El principal objectiu del parlament era aprovar els impostos que havia de recol·lectar el Senyoriu d'Irlanda. Els seus membres, doncs, eren aquells qui pagaven aquests impostos: clergues, comerciants i terratinents. El 1541 el parlament va votar la creació del Regne d'Irlanda.
Al llarg dels segles, el parlament irlandès es va reunir en diversos indrets, tant dins com fora de Dublín: el primer lloc on es va establir de manera permanent va ser Castledermot, al comtat de Kildare, el 18 de juny de 1264, pocs mesos abans que es reunís el primer parlament anglès, format per representants de pobles i ciutats. No obstant, aquest Parlament irlandès era una reunió de nobles i bisbes irlandesos, no pas del poble d'Irlanda. Més tard, durant el segle xv, el parlament va començar a convidar representants del poble.
Entre els indrets més coneguts on es va reunir el Parlament d'Irlanda, destaca el castell de Dublín, la Bluecoat School, la Chichester House i, en la seva darrera localització, la Irish Parliament House, al College Green.

## Referències

* ↑ «Senators mark 750th anniversary of 'first Irish parliament'». RTE, 18-06-2014 [Consulta: 18 gener 2015].
* ↑ El Parlament anglès havia reunit des 1236 els nobles i bisbes
# Patrick Dupond

Patrick Dupond, nascut el 14 de març de 1959 a París i mort el 5 de març de 2021, fou un ballarí francès.
Va obtenir la fama el 1976 quan va guanyar la medalla d'or al Concurs Internacional de Ballet de Varna a Bulgària. Era un ballarí virtuós que va ser nomenat danseur étoile de l'Opéra nacional de Paris el 1980 i va tenir un èxit considerable a França, cosa que no li va impedir gaudir d’una exitosa carrera internacional. Va treballar amb eminents ballarins com Rudolf Nuréiev, Maurice Béjart o Alvin Ailey. A partir de 1990 es va convertir en director del Ballet de l'Òpera Nacional de París, succeint Nuréiev. Va deixar aquesta funció el 1995. Més tard ho faria de l'Opera de París el 1997, acomiadat, segons les seves paraules, per «la seva insubordinació i la seva indisciplina». Posteriorment, va aparèixer en diverses ocasions a programes de televisió com a candidat o jurat d’espectacles (per exemple: Ballant amb les estrelles) mentre continuava actuant a l'escenari.

## Referències

* ↑ Patrick Dupond, ancien danseur étoile de l’Opéra de Paris, est mort, Le Monde, 5 març 2021
* ↑ (francès) Biographie de Patrick Dupond Arxivat 2010-03-28 a Wayback Machine. a la web patrick-dupond, http://patrick-dupond.ifrance.com Arxivat 2005-12-31 a Wayback Machine., consulta 16 maig 2011
# Torneig de Shenzhen 2019

«Torneig de Shenzhen 2019» té aquests significats:
# Tomàs Ascheri Fossatti

Tomàs Ascheri Fossatti (Marsella, França, 1869 - Barcelona, 4 de maig de 1897) fou un obrer d'origen italià resident a Barcelona.
Militava en l'anarquisme, bé que fou acusat d'haver estat confident del governador civil, i fou detingut després d'ésser llançada una bomba contra una processó al carrer de Canvis Nous de Barcelona el juny 1896. Empresonat al castell de Montjuïc, fou un dels qui sofriren més maltractaments per part de la guàrdia civil i, tot i no ésser veritat, reconegué la seva culpabilitat i la d'altres anarquistes, fet que fou la base legal per a iniciar el procés de Montjuïc amb més de 87 encausats. El dia abans de ser afusellat, es va casar al Castell de Montjuïc amb la també anarquista Francesca Saperas i Miró. Fou afusellat amb Lluís Mas i Gasió, Josep Molas i Duran, Antoni Nogués i Figueras i Joan Alsina i Vicente el 4 de maig de 1897 a les 5 de la matinada. Una filla de Francesca Saperas, Salut Borràs i Saperas, s'havia casat, també la tarda del dia 3, amb un dels afusellats, Lluís Mas.

## Referències

* ↑ Gómez Molleda, Dolores; de Unamuno, Miguel. Socialismo español y los intelectuales: cartas de líderes del movimiento (en castellà). Universidad de Salamanca, 1984, p.372. ISBN 8474811066.
* ↑ Segons el Registre de Defuncions de l'Ajuntament de Barcelona, any 1897, número de registre 3398 del Jutjat de Lonja, tenia 27 anys en morir.
* ↑ Registre de Matrimonis de l'Ajuntament de Barcelona, any 1897, número de registre 566.

## Enllaços externs

* Descripció de les tortures sofertes per Ascheri i els seus companys
# Tractat de Cardis

El Tractat de Cardis va ser un acord de pau realitzat en 1661 entre el Tsarat Rus i l'Imperi suec. Aquest acord en particular va posar fi a la guerra russosueca (1656-1658). Va tenir lloc a Cardis Manor (avui dia Kärde) a Estònia. Segons els termes del tractat, Rússia lliurava a Suècia tots els territoris capturats. D'altra banda, tots els vaixells construïts a Kokenhausen (letó:Koknese, rus:tsarevitx-Dmitriev) per al fallit setge rus de Riga van ser destruïts (els vaixells van ser construïts en una drassana fundada per un boiar, de nom Afanassi Ordín-Nasxokin). En general, la Pau de Cardis manté els acords territorials del Tractat de Stolbovo.

## Referències

* ↑ Schuyler, Eugene. Peter the Great, Emperor of Russia: A Study of Historical Biography (en anglès). C. Scribner's sons, 1884, p. 371.
* ↑ O'Connor, Kevin C. The House of Hemp and Butter: A History of Old Riga (en anglès). Cornell University Press, 2019-11-15, p. 232. ISBN 978-1-5017-4770-0.
* ↑ Kotilaine, J. T. «Opening a Window on Europe: Foreign Trade and Military Conquest on Russia's Western Border in the 17th Century». Jahrbücher für Geschichte Osteuropas, 46, 4, 1998, pàg. 495–530. ISSN: 0021-4019.
* ↑ Selin, Adrian (et al) «Regimes of the Russian–Swedish Border in the Novgorod Lands». Higher School of Economics Research Paper No. WP BRP 149, 2017.
* ↑ Kurlaev, Evgenii; Man'kova, Irina «The Involvement of Foreign Experts in the Development of Mining in Seventeenth-Century Russia» (en anglès). Russian Studies in History, 50, 2, 01-10-2011, pàg. 8–32. DOI: 10.2753/RSH1061-1983500201. ISSN: 1061-1983.

## Enllaços externs

* Under the Romanovs Arxivat 2016-03-03 a Wayback Machine.
# Toyota TF107

El Toyota TF107 és un monoplaça de Fórmula 1 dissenyat i construït per l'equip Toyota Racing per a competir en la temporada 2007. Va ser pilotat per Ralf Schumacher i Jarno Trulli.

## Aerodinàmica

Els principals canvis en comparació amb el seu predecessor, el TF106B van ser aerodinàmics. La posició del motor es va moure 100 mm cap endavant, la qual cosa va derivar en un xassís més curt. En la part davantera del monoplaça, el monobuc és 30 mm més alt que en el TF106B, que va donar com a resultat uns braços de suspensió inclinats de forma molt acusada.

## Rendiment

El cotxe va ser menys reeixit que TF106B de l'any anterior que va aconseguir 35 punts en la temporada. El TF107 tan sols va aconseguir 13 punts, amb dos sisens llocs, un per a Jarno Trulli en EE. UU. i un altre per a Ralf Schumacher a Hongria. Trulli va anotar punts en altres tres ocasions i Schumacher en altres dues. Van acabar vergonyosament per a ells per darrere de l'equip Williams al qual li subministraven els mateixos motors. Ralf Schumacher va decidir retirar-se de la F1 per a córrer en el DTM amb Mercedes al final de la temporada, i seria substituït per la també alemanya Estafa Glock per a la temporada 2008.
La millor classificació de dissabte es va obtenir a les mans de Ralf Schumacher, amb un 5è lloc a Hongria, i va aconseguir entrar en la Q3 20 vegades d'un màxim de 34.

## Referències

* ↑ «Toyota presenta el TF107 con el objetivo de lograr la primera victoria - GARA - euskalherria.com». gara.naiz.eus. [Consulta: 19 abril 2019].
# To Hell with the Devil

To Hell with the Devil és el tercer disc d'estudi de Stryper. Fou publicat el 1986 i el primer disc del seu gènere que sobrepassà el milió de còpies venudes, és a dir, disc de platí. De fet, continua sent el disc de Christian metal més venut de la història.
Al principi de la gravació el baixista Tim Gaines abandonà la banda i fou substituït per Matt Hurich, però aquest no durà gaire temps i finalment les parts de baix del disc foren cobertes pel músic de sessió Brad Cobb. A l'hora de començar la gira de presentació de l'àlbum Tim Gaines tornà a la banda.

## Llista de cançons

(Totes compostes per Michael Sweet llevat que diguem el contrari)
* "Abyss (To Hell with the Devil)" – 1:21
* "To Hell with the Devil" (M. Sweet, Robert Sweet) – 4:08
* "Calling on You" – 3:59
* "Free" (M. Sweet, R. Sweet) – 3:44
* "Honestly" – 4:10
* "The Way" (Oz Fox) – 3:37
* "Sing-Along Song" – 4:21
* "Holding On" – 4:16
* "Rockin' the World" – 3:30
* "All of Me" – 3:11
* "More Than a Man" – 4:35

## Músics
### Oficials

* Michael Sweet - veu, guitarra elèctrica i acústica
* Oz Fox - guitarra elèctrica i veus
* Robert Sweet - bateria

### Col·laboradors

* Brad Cobb - baix
* John Van Tongeren - teclats

### Singles

* Free / Calling on You - Publicat el 10 de febrer de 1987 (Enigma Records 75001)
* Honestly / Sing-Along Song - Publicat el 10 d'agost de 1987 (Enigma 75009)

## Producció

* Stephan Galfas i Stryper - Productors
* Stephan Galfas i Dan Nebanzal - Enginyers de so
* Stephan i Michael Sweet - Arranjaments
* Eddy Schreyer - Mescles
* Robert Sweet - Disseny de portada
* Brian Ayuso - Direcció artística
* Ray Brown - Disseny de vestits
# Torneig de les Cinc Nacions 1980

El Torneig de les Cinc Nacions de 1980 fou la 51a edició en el format de cinc nacions i la 86a tenint en compte les edicions del Home Nations Championship. Deu partits es van jugar entre el 19 de gener i el 15 de març. Anglaterra s'enduria el títol per divuitena vegada, a més d'aconseguir el Grand Slam, la Triple Corona i la Copa Calcutta batent a la resta de contricants en tots els partits. Fou el primer títol del XV de la Rosa des del 1963 i el primer Grand Slam des de 1957.

## Participants

| Nació | Estadi | Ciutat | Entrenador |
| Anglaterra | Twickenham | Londres | Mike Davies |
| França | Parc des Princes | París | Jean Desclaux |
| Irlanda | Lansdowne Road | Dublín | Tom Kiernan |
| Escòcia | Murrayfield | Edimburg | Jim Telfer |
| Gal·les | National Stadium | Cardiff | John Lloyd |

## Classificació

| Posició | Nació | Partits | Partits | Partits | Partits | Punts | Punts | Punts | Taula de punts |
| Posició | Nació | Jugats | Guanyats | Empatats | Perduts | A Favor | En contra | Diferència | Taula de punts |
| 1 | Anglaterra | 4 | 4 | 0 | 0 | 80 | 48 | +32 | 8 |
| 2 | Irlanda | 4 | 2 | 0 | 2 | 70 | 65 | +5 | 4 |
| 2 | Gal·les | 4 | 2 | 0 | 2 | 50 | 45 | +5 | 4 |
| 4 | França | 4 | 1 | 0 | 3 | 55 | 75 | −20 | 2 |
| 4 | Escòcia | 4 | 1 | 0 | 3 | 61 | 83 | −22 | 2 |

## Results

| Gal·les | 18–9 | França | 19 de gener de 1980 {{{time}}} - National Stadium, Cardiff Assistència: 53.749 espectadors Àrbitre: A Hosie (Escòcia) |
| Anglaterra | 24–9 | Irlanda | 19 de gener de 1980 {{{time}}} - Twickenham, Londres Àrbitre: C Thomas (Gal·les) |
| França | 13–17 | Anglaterra | 2 de febrer de 1980 {{{time}}} - Parc des Princes, París Assistència: 45.251 espectadors Àrbitre: C Norling (Gal·les) |
| Irlanda | 22–15 | Escòcia | 2 de febrer de 1980 {{{time}}} - Lansdowne Road, Dublín Àrbitre: G Chevrier (França) |
| Escòcia | 22–14 | França | 3 de març de 1980 {{{time}}} - Murrayfield, Edimburg Assistència: 60.000 espectadors Àrbitre: J West (Irlanda) |
| Anglaterra | 9–8 | Gal·les | 3 de març de 1980 {{{time}}} - Twickenham, Londres Àrbitre: D Burnett (Irlanda) |
| França | 19–18 | Irlanda | 1 de març de 1980 {{{time}}} - Parc des Princes, París Assistència: 45.239 espectadors Àrbitre: A Hosie (Escòcia) |
| Gal·les | 17–6 | Escòcia | 1 de març de 1980 {{{time}}} - National Stadium, Cardiff Àrbitre: L Prideaux (Anglaterra) |
| Irlanda | 21–7 | Gal·les | 15 de març de 1980 {{{time}}} - Lansdowne Road, Dublín Àrbitre: L Prideaux (Anglaterra) |
| Escòcia | 18–30 | Anglaterra | 15 de març de 1980 {{{time}}} - Murrayfield, Edimburg Àrbitre: JP Bonnet (França) |

## Referències

* ↑ «Six Nations roll of honour» (en anglès). Londres: British Broadcasting Corporation. [Consulta: 20 març 2015].
* ↑ Bronderson, Ian. The Five Nations/Six Nations 1970-2009: A Complete Record (en anglès). Parkbench Publications, 2009. ISBN 9780956272515 [Consulta: 20 juliol 2015].
# Tomás Olias Gutiérrez

Tomás Olias Gutiérrez (Madrid, 4 de febrer de 1969) és un exfutbolista madrileny, que jugava com a defensa central.

## Trajectòria

Sorgit del planter del madrileny CDC Moscardó, arribaria al primer equip el 1987. El 1989 fitxa per l'Unión Estepona i a l'any següent, per l'Atlético Marbella, amb qui debutaria a la Segona Divisió a la 1992/93, jugant 35 partits.
L'estiu de 1993 fitxa pel Reial Betis. En la seua primera campanya com a verd-i-blanc disputa 28 partits i marca 4 gols, que contribueixen a l'ascens del Betis a la màxima categoria. En Primera Divisió, Olias formaria cinc anys amb els sevillans, jugant força partits però sense assentar-se a la titularitat.
A la 1999/00 marxa a la UD Las Palmas, amb qui assoleix un nou ascens a Primera, sent peça clau en la fita. Es manté dos anys més al club insular, però a la segona campanya, la 2001/02, els canaris retornen a Segona. Llavors, el madrileny fitxa pel Llevant UE, a la categoria d'argent, amb qui jugaria la seua darrera temporada, apareixent en 35 ocasions.

## Enllaços externs

* Entrevista a Tomás Olías
* Fitxa de Tomás Olías
* Fitxa in Betisweb Arxivat 2013-08-21 at Archive.is (castellà)
# Trasaghis

Trasaghis (friülà Trasaghis ) és un municipi italià, dins de la província d'Udine. L'any 2007 tenia 2.427 habitants. Limita amb els municipis de Bordano, Cavazzo Carnico, Forgaria nel Friuli, Gemona del Friuli, Osoppo i Vito d'Asio (PN)

## Administració

Llista d'alcaldes :
| Període | Identitat | Partit |
| 2004- | Ivo Del Negro | Llista cívica |
# Trashing

El trashing o dumpster diving és una tècnica que permet obtenir i recopilar informació privada. Es fa servir principalment per crackers (coneguts també com a hackers de barret negre) i periodistes, encara que també per a recerca privada. L'informació obtinguda pot variar des de noms d'usuari i claus, informació personal i altres formes d'informació sensible.
Consisteix en revisar i recuperar documents i arxius ubicats a les escombraries de la persona o l'organització a investigar. És un delicte informàtic poc conegut que es fonamenta principalment en l'obtenció de fitxers eliminats per l'usuari, qui creu haver-se desfet d'aquests.

## Tipus

En funció de la font d'obtenció d'informació existeixen tres tipus de Trashing:
* Trashing: S'obté informació personal a través de la paperera de reciclatge de l'equip.
* Trashing lògic: Obtenció a través de l'historial de navegació o a través de la informació emmagatzemada en les cookies del navegador. Existeix la possibilitat d'obtenir aquesta informació de l'emmagatzematge de dispositiu maquinari.
* ‘Dumpster diving’ o Trashing físic: El mètode tradicional pel qual l'obtenció d'informació es realitza mitjançant documents de paper rebutjats en les papereres.

## Riscos

Un descuit tan simple com traslladar a la paperera de l'ordenador documents importants o deixar un paper amb una contrasenya pot implicar grans conseqüències. Especialment en el món empresarial, aquest tipus de descuits poden acabar suposant una greu pèrdua de l'empresa, que comprometen la seva seguretat.

## Recomanacions

Creació de protocols d'eliminació de dades per a diferents tipus del delicte i conscienciació del conjunt de treballadors i penoses.

## Informació mèdica

D'acord amb la legislació dels Estats Units, qualsevol document amb informació mèdica ha de ser cremat, triturat, o reciclatge per un agent oficial. No obstant això, l'agrupació anti-avortista Operation Rescue havia obtingut informació mitjançant un anònim que va realitzar trashing en clíniques que practiquen avortament. Amb aquesta informació, va presentar una querella contra el Dr. Nareshkumar Patel, per receptar medicació anti-avortament a dones no embarassades.
Això va portar al fet que en 2015 l'ONG de periodisme ProPublica, investigui i denunciï que diverses clíniques dels Estats Units estaven violant la privacitat dels seus pacients en descartar registres mèdics de manera insegura.

## Referències

* 1 2 3 . ISBN 9780788147616.
* 1 2 .
* ↑ . ISBN 9780131481046.
* ↑ . ISBN 9780470970027.
* ↑ . ISBN 9781420038620.
* 1 2 .

## Vegeu també

* Informació sensible i confidencial
* Enginyeria social
* Phishing
# Trachinus cornutus

Trachinus cornutus és una espècie de peix de la família dels traquínids i de l'ordre dels cipriniformes que es troba a Xile.

## Referències

* ↑ FishBase (anglès)

## Bibliografia

* Guichenot, A. 1848. Fauna Chilena. Peces. Pp. 137-370. A: C. Gay, Historia física y política de Chile. Zoología, v. 2. París i Santiago de Xile. Fauna Chilena, Peces.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pequeño, G., 1989. Peces de Chile. Lista sistematica revisada y comentada. Rev. Biol. Mar., Valparaiso, Xile. 24(2):1-132.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Torras i Bages

«Torras i Bages» té aquests significats:
* Josep Torras i Bages, bisbe català
* Estació de Torras i Bages, estació del metro de Barcelona
* Biblioteca Torras i Bages, biblioteca pública de Vilafranca del Penedès
# Torralba del Río

Torralba del Río és un municipi de Navarra, a la comarca d'Estella Occidental, dins la merindad d'Estella. Limita al sud amb Bargota, a l'oest amb Azuelo, a l'est amb Espronceda, Mirafuentes i Nazar, i al nord amb Kanpezu. Està format pels nuclis de població de Torralba del Río i Otiñano

## Topònim

La localitat de Torralba neix en 1263 o 1264 quan és fundada pel rei Teobald II de Navarra. En els seus primers esments escrites apareix ja sota la seva denominació actual, o bé sota les variants de Torralva i Torralua. El seu nom és de clar origen romanç i prové de l'expressió torre alba, és a dir torre blanca. No se sap amb certesa la raó d'aquest nom o si li va ser concedit pel rei Teobald.
Quan al segle xix es constitueix l'actual municipi aquest es va dir Torralba y Otiñano, per les seves dues poblacions, però aquest nom va durar poc i el municipi va ser conegut com a Torralba. L'apel·latiu del Río és molt més recent. Es remunta a principi del segle xx. A la Reial Societat Geogràfica li va ser encarregada la tasca d'acabar amb les duplicitats de noms existents entre municipis espanyols, ja que per aquell temps havia 1020 ajuntaments a Espanya que tenien almenys altre municipi amb el mateix nom. En el cas de Torralba, havia cinc municipis amb el mateix nom oficial a Espanya; a més d'aquest a Navarra, havia un Torralba en la Província de Conca, una altra Torralba en la Província de Castelló, una altra Torralba en la Província de Ciudad Real i un Torralba en la Província d'Osca. La Reial Societat Geogràfica, potser sense trobar un nom realment apropiat i considerant que la situació geogràfica de Torralba a la vora del riu Linares, era prou significativa, va proposar afegir l'apel·latiu …del Río al Torralba navarrès per a acabar amb aquesta situació d'ambigüitat. Les altres localitats homònimes van rebre també denominacions distintives que encara avui dia es conserven.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 158 | 152 | 159 | 155 | 145 | 151 | 143 | 135 | 131 | 134 | 139 |
| Fonts: Torralba del Río i Institut d'Estadística de Navarra |||||||||||
# Transavia

Transavia és una companyia aèria neerlandesa de baix cost que ofereix vols des de Rotterdam a l'Aeroport de Girona i Alacant i des d'Amsterdam (Schiphol) a Barcelona, Palma, València i Alacant.
El 2015 la Plataforma per la Llengua va denunciar que Transavia, juntament amb altres companyies, ignorava i menyspreava el català tot i volar a territoris de parla catalana.

## Referències

* ↑ «L'aerolínia Transavia ignora el català». [Consulta: 15 juny 2015].
* ↑ «Cap de les principals companyies aèries no fa un ús normalitzat del català.», 14-01-2015. [Consulta: 15 juny 2015].

## Enllaços externs

* Web oficial (neerlandès)(francès)(anglès)(castellà)(italià)(alemany)(danès)(portuguès)